[{"text_idx": "#000006", "text": "Oherwydd argyfwng COVID-19, roedd trefn y 3MT\u00ae eleni\u2019n wahanol. Fel rhywun sy\u2019n gweithredu\u2019n well wyneb yn wyneb yn hytrach nag ar gamera, roeddwn i\u2019n gwybod y byddai\u2019n her sylweddol. Hefyd, dim jargon ystadegol (er gofid i mi!). Mae hyn yn swnio\u2019n syml mewn egwyddor, ond o gofio bod fy nhraethawd yn ddogfen 80,000 gair ac mai dyma\u2019r peth mwyaf hollgynhwysol a gwerthfawr yn fy mywyd, mae\u2019n anoddach o lawer nag y mae\u2019n swnio."}, {"text_idx": "#000011", "text": "Yn olaf, roedd yn bwysig trosi hyn i dermau ehangach \u2013 beth allai\u2019r llywodraeth ei wneud? Gan fy mod yn gryf o blaid ymagwedd teulu cyfan, defnyddiais gyfatebiaeth a\u0302\u2019r corff dynol i ddangos pwysigrwydd y teulu fel system, yna amlygu ffyrdd y gallai ymyriadau ddechrau rhoi mwy o gefnogaeth i rieni sy\u2019n profi problemau cam-drin sylweddau a phlant, er enghraifft trefn benodol ar gyfer amser gwely a brecwast rheolaidd."}, {"text_idx": "#000013", "text": "Tri deg wyth cynnig, tair awr a chryn dipyn o regi\u2019n ddiweddarach, cyflwynais y sgwrs i\u2019r Academi Ddoethurol. Cefais gefnogaeth wych gan Clare Olson (swyddog cyhoeddusrwydd DECIPHer) a greodd ddelwedd oedd yn crisialu fy PhD \u2013 potel win ar waith ysgol."}]